Guðjón Valur Sigurðsson og félagar komust áfram í frönsku bikarkeppninni . Íslenskir handboltamenn gerðu fína hluti með liðum sínum í Danmörku , Þýskalandi , Frakklandi og Noregi í dag . Arnar Birkir Hálfdánsson spilaði vel fyrir SønderjyskE en þurfti að sætta sig við tap og þá skoraði Bjarki Már Elísson 11 mörk gegn Geir Sveinssyni í Þýskalandi . Stórliðið París SG , með Guðjón Val Sigurðsson innanborðs , slapp með skrekkinn gegn Pontault , sem er í sjötta sæti í B-deild . Liðin mættust í 32 - liða úrslitum franska bikarsins í dag og vann Parísarliðið nauman tveggja marka sigur og skoraði Guðjón einmitt tvö mörk . Hér að neðan má sjá yfirferð um það sem íslenskir handboltamenn gerðu með evrópskum liðum sínum í dag . SønderjyskE - Bjerringbro / Silkeborg 28 : 30 Arnar Birkir Hálfdánsson skoraði 4 mörk fyrir SønderjyskE en Sveinn Jóhannsson ekkert . Þráinn Orri Jónsson skoraði ekki fyrir Bjerringbro / Silkeborg . Bjerringbro er í 4. sæti með 18 stig og SönderjyskE í sjötta sæti með 16 stig eftir 15 leiki .